Ernestus Araújo
Ernestus Araújo Res apud Vicidata repertae: Nativitas: 15 Maii 1967; Portus Alacer Patria: Brasilia Ernestus Araújo, vulgo plene Ernesto Henrique Fraga Araújo (ad Portum Alacrem natus die 15 Maii 1967), est legatus et politicus Brasiliae. Philologiae apud universitatem Brasiliensem studuit. Apud ministerium rerum externarum ab anno 1991 operam dabat, praecipue de rebus Mercatus communis australis(en) agens, nonnumquam Bruxellis et Berolini ad coniunctiones Europaeas favendas morans. Ab anno 2007 usque in 2010 Ottaviae missus est iuxta regimen Canadense. A praeside futuro Iairo Bolsonaro selectus, a die 1 Ianuarii 2019 usque in 29 Martii 2021 minister a rebus externis meruit. Senatoribus postulantibus demissum esse dicitur ut qui "ad marginem bonae diplomatiae veritatisque rerum gestarum respectusque institutionum" viveret, qui "psychopathus, vagabundus, falsiloquus" esset. Librum carminum mythistoriasque tres edidit.